CELEX: 32019D1885
Language: lt
Date: 2019-11-06 00:00:00
Title: Komisijos įgyvendinimo sprendimas (ES) 2019/1885 2019 m. lapkričio 6 d. kuriuo pagal Tarybos direktyvą 1999/31/EB nustatomos duomenų apie komunalinių atliekų šalinimą sąvartynuose skaičiavimo, tikrinimo ir teikimo taisyklės ir panaikinamas Komisijos sprendimas 2000/738/EB (pranešta dokumentu Nr. C(2019) 7874)

11.11.2019   
               
               
                  LT
               
               
                  Europos Sąjungos oficialusis leidinys
               
               
                  L 290/18
               
            
         KOMISIJOS ĮGYVENDINIMO SPRENDIMAS (ES) 2019/1885
         2019 m. lapkričio 6 d.
         kuriuo pagal Tarybos direktyvą 1999/31/EB nustatomos duomenų apie komunalinių atliekų šalinimą sąvartynuose skaičiavimo, tikrinimo ir teikimo taisyklės ir panaikinamas Komisijos sprendimas 2000/738/EB
         
            (pranešta dokumentu Nr. C(2019) 7874)
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1999 m. balandžio 26 d. Tarybos direktyvą 1999/31/EB dėl atliekų sąvartynų (1), ypač į jos 5a straipsnio 4 dalį ir 15 straipsnio 5 dalį,
         kadangi:
         
                     (1)
                  
                  
                     valstybės narės, siekdamos įrodyti, kad įgyvendinami Direktyvoje 1999/31/EB nustatyti tikslai, turi teikti sąvartynuose šalinamų komunalinių atliekų kiekio ataskaitas. Šių tikslų apskaičiavimo taisyklėmis turėtų būti užtikrinta, kad visų valstybių narių pateikti duomenys būtų patikimi ir palyginami;
                  
               
                     (2)
                  
                  
                     siekiant užtikrinti, kad apskaičiavus būtų matyti tikrasis šalinimo sąvartynuose mastas, į atliekų, kurios ataskaitose nurodomos kaip pašalintos sąvartynuose, kiekį turėtų būti įtrauktos visos sąvartynuose pašalintos komunalinės atliekos, nurodytos Direktyvos 1999/31/EB 5a straipsnio 1 dalies b ir c punktuose, netaikant jokio su jų drėgniu susijusio patikslinimo. Tam tikrais atvejais į sąvartynus priimamos ir juose šalinamos apdorotos komunalinės atliekos, tokios kaip stabilizuotos biologiškai skaidžios komunalinės atliekos, padeda užtikrinti atitiktį Direktyvos 1999/31/EB I priedo 5 punkte nustatytiems reikalavimams dėl priemonių iki minimumo sumažinti sąvartyno keliamus nepatogumus ir pavojus. Kadangi tokios komunalinės atliekos faktiškai šalinamos sąvartynuose, jos turėtų būti įtraukiamos į komunalinių atliekų, kurios ataskaitose nurodomos kaip pašalintos sąvartynuose, kiekį ir joms neturėtų būti taikomos naudojimo operacijos;
                  
               
                     (3)
                  
                  
                     Direktyvoje 1999/31/EB nustatyti komunalinių atliekų sąvartynų tikslai taikomi tam pačiam atliekų srautui kaip Europos Parlamento ir Tarybos direktyvoje 2008/98/EB (2) nustatyti komunalinių atliekų perdirbimo tikslai, todėl komunalinių atliekų, kurios ataskaitose nurodomos kaip pašalintos sąvartynuose, apskaičiavimo taisyklės turėtų derėti su Direktyvoje 2008/98/EB ir Komisijos įgyvendinimo sprendime (ES) 2019/1004 (3) nustatytomis su komunalinių atliekų perdirbimu susijusiomis skaičiavimo taisyklėmis.
                     Todėl tokiu atveju, kai komunalinės atliekos yra vežamos iš vienos valstybės narės į kitą arba į trečiąją šalį siekiant jas perdirbti ar kitaip panaudoti pagal Europos Parlamento ir Tarybos reglamentą (EB) Nr. 1013/2006 (4), atliekų, kurios paskirties šalyje pašalinamos vykdant pradinio apdorojimo operaciją prieš komunalinėms atliekoms patenkant į perdirbimo operaciją ir kurios vėliau pašalinamos sąvartynuose, kiekis turėtų būti įtrauktas į komunalinių atliekų, kurias kaip pašalintas sąvartynuose ataskaitose nurodė valstybė narė, kurioje komunalinės atliekos buvo surinktos, kiekį;
                  
               
                     (4)
                  
                  
                     Direktyvos 1999/31/EB 5a straipsnio 1 dalies c punkte nustatyta, kad komunalinių atliekų, kurios patenka į šalinimo deginant operacijas, kad vėliau būtų pašalintos sąvartynuose, kiekis ataskaitose turi būti nurodomas kaip sąvartynuose pašalintų atliekų kiekis. Siekiant užtikrinti, kad į komunalinių atliekų, kurios ataskaitose nurodomos kaip pašalintos sąvartynuose, kiekį nebūtų įtraukiamos komunalinių atliekų frakcijos, kurioms taikomos šalinimo deginant operacijos, bet kurios faktiškai nėra šalinamos sąvartynuose, komunalinių atliekų kilmės medžiagos, kurios vėliau gaunamos iš atliekų, gaunamų vykdant šalinimo deginant operacijas, turėtų būti atimamos iš atliekų, patenkančių į šalinimo deginant operacijas, kiekio;
                  
               
                     (5)
                  
                  
                     Direktyvos 2008/98/EB 11a straipsnyje nustatyta konkreti pakartotiniam naudojimui parengtų komunalinių atliekų kiekio apskaičiavimo taisyklė, pagal kurią neįtraukiamos jokios atliekos, kurios pašalinamos per tikrinimo, valymo ir taisymo operacijas, kad būtų suteikta galimybė pakartotiniam panaudojimui be tolesnio rūšiavimo ar išankstinio apdirbimo. Jei tokios pašalintos atliekos vėliau šalinamos sąvartynuose, jos turėtų būti įtraukiamos į komunalinių atliekų, kurios ataskaitose nurodomos kaip pašalintos sąvartynuose, kiekį, – taip būtų išvengta atvejų, kai tokios atliekos ataskaitose nenurodomos nei kaip parengtos pakartotiniam naudojimui, nei kaip pašalintos sąvartynuose, ir būtų užtikrinta, kad duomenys apie komunalines atliekas būtų nuoseklūs ir atspindėtų tikrąjį šalinimo sąvartynuose mastą;
                  
               
                     (6)
                  
                  
                     Įgyvendinimo sprendimo (ES) 2019/1004 4 straipsnio 1 dalyje nustatyta, kad perdirbant komunalines biologines atliekas pašalinamos atliekos neturi būti įtraukiamos į komunalinių atliekų perdirbimo rodiklius. Jei tokios pašalintos atliekos vėliau šalinamos sąvartynuose, jos turėtų būti įtraukiamos į komunalinių atliekų, kurios ataskaitose nurodomos kaip pašalintos sąvartynuose, kiekį, – taip būtų išvengta atvejų, kai tokios atliekos ataskaitose nenurodomos nei kaip perdirbtos, nei kaip pašalintos sąvartynuose, ir būtų užtikrinta, kad duomenys apie komunalines atliekas būtų nuoseklūs ir atspindėtų tikrąjį šalinimo sąvartynuose mastą;
                  
               
                     (7)
                  
                  
                     Direktyvos 1999/31/EB 5a straipsnio 1 dalies d punkte nustatyta, kad atliekų, kurios susidaro vykdant komunalinių atliekų perdirbimo operacijas ir kurios vėliau šalinamos sąvartynuose, kiekis ataskaitose neturi būti nurodomas kaip sąvartynuose pašalintų atliekų kiekis. Siekiant užtikrinti derėjimą atsižvelgiant į Įgyvendinimo sprendime (ES) 2019/1004 nustatytas komunalinių atliekų perdirbimo skaičiavimo vietas, būtina nurodyti, kad vykdant perdirbimo operacijas susidarančios atliekos yra atliekos, susidarančios vykdant perdirbimą po to, kai jos palieka tas skaičiavimo vietas;
                  
               
                     (8)
                  
                  
                     valstybės narės Direktyvos 1999/31/EB 5 straipsnio 2, 5 ir 6 dalių įgyvendinimo duomenis turi teikti Komisijos nustatyta forma. Su duomenimis turi būti pateikiama kokybės patikros ataskaita. Ta forma turėtų užtikrinti, kad teikiamos informacijos pakaktų tikrinti ir stebėti, kaip įgyvendinami tos direktyvos 5 straipsnio 2, 5 ir 6 dalyse nustatyti tikslai;
                  
               
                     (9)
                  
                  
                     teikdamos duomenis, susijusius su Direktyvos 1999/31/EB 5 straipsnio 2 dalyje nustatytų biologiškai skaidžių komunalinių atliekų šalinimo sąvartynuose tikslų įgyvendinimu, valstybės narės naudoja Komisijos sprendime 2000/738/EB (5) nustatytą formą. Kadangi to sprendimo nuostatos, susijusios su Direktyvos 1999/31/EB įgyvendinimo ataskaitų teikimu, yra nebeaktualios, tas sprendimas turėtų būti panaikintas. Siekiant tęstinumo, turėtų būti priimtos pereinamojo laikotarpio nuostatos dėl termino, iki kurio turi būti pateikti 2016 ir 2017 ataskaitinių metų duomenys apie Direktyvos 1999/31/EB 5 straipsnio 2 dalies įgyvendinimą;
                  
               
                     (10)
                  
                  
                     duomenų apie Direktyvos 1999/31/EB 5 straipsnio 5 ir 6 dalių įgyvendinimą skaičiavimo, tikrinimo ir teikimo taisyklės yra glaudžiai susijusios su taisyklėmis, kuriomis nustatomos tų duomenų ir duomenų apie tos direktyvos 5 straipsnio 2 dalies įgyvendinimą teikimo formos. Siekiant užtikrinti, kad tos taisyklės derėtų tarpusavyje, ir palengvinti prieigą prie jų, abu taisyklių rinkiniai turėtų būti išdėstyti viename sprendime;
                  
               
                     (11)
                  
                  
                     šiame sprendime nustatytos priemonės atitinka komiteto, įsteigto pagal Direktyvos 2008/98/EB 39 straipsnį, nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Termino apibrėžtis
            Šiame sprendime kiekis – masė tonomis.
         
         
            2 straipsnis
            Komunalinių atliekų, kurios ataskaitose nurodomos kaip pašalintos sąvartynuose, apskaičiavimas pagal Direktyvos 1999/31/EB 5a straipsnį
            
               1.   Į komunalinių atliekų, kurios ataskaitose nurodomos kaip pašalintos sąvartynuose, kiekį įtraukiamos visos Direktyvos 1999/31/EB 5a straipsnio 1 dalies b ir c punktuose nurodytos sąvartynuose šalinamos komunalinės atliekos, įskaitant tuos atvejus, kai šalinant sąvartynuose apdorotas komunalines atliekas užtikrinama atitiktis Direktyvos 1999/31/EB I priedo 5 punktui.
               Komunalinių atliekų, kurios ataskaitose nurodomos kaip pašalintos sąvartynuose, kiekis netikslinamas atimant drėgnį.
            
            
               2.   Taikant Direktyvos 1999/31/EB 5a straipsnio 1 dalies b punktą, kai komunalinės atliekos yra vežamos į kitą valstybę narę arba iš Sąjungos eksportuojamos į trečiąją šalį siekiant jas perdirbti ar kitaip panaudoti pagal Reglamentą (EB) Nr. 1013/2006, atliekų, kurios gaunamos vykdant apdorojimo operacijas prieš perdirbimą ar kitokį panaudojimą ir kurios vėliau pašalinamos sąvartynuose arba patenka į šalinimo deginant operacijas, kad vėliau būtų pašalintos paskirties šalies sąvartynuose, kiekis įtraukiamas į komunalinių atliekų, kurias kaip pašalintas sąvartynuose ataskaitose nurodė valstybė narė, kurioje komunalinės atliekos buvo surinktos, kiekį.
            
            
               3.   Taikant Direktyvos 1999/31/EB 5a straipsnio 1 dalies c punktą, komunalinių atliekų, kurios patenka į šalinimo deginant operacijas, kad vėliau būtų pašalintos sąvartynuose, kiekis yra komunalinių atliekų, kurios patenka į deginimo operacijų įrenginius, pagal Direktyvos 2008/98/EB I priedą priskiriamus prie D10 kategorijos, kiekis atėmus komunalinių atliekų kilmės medžiagas, kurios vėliau gaunamos iš atliekų, gautų vykdant tokias šalinimo deginant operacijas.
               Apskaičiuojant atimtinų medžiagų kiekį atsižvelgiama į komunalinių atliekų dalį visose į įrenginį patenkančiose atliekose ir, jei taikoma, į kitų nei komunalinių atliekų, patenkančių į įrenginį, sudėtį.
            
            
               4.   Įgyvendinant Direktyvos 1999/31/EB 5a straipsnio 1 dalies d punktą, taikomos šios taisyklės:
               
                           a)
                        
                        
                           į komunalinių atliekų, kurios ataskaitose nurodomos kaip pašalintos sąvartynuose, kiekį įtraukiamos atliekos, kurios gaunamos vykdant tikrinimo, valymo ir taisymo operacijas siekiant parengti komunalines atliekas pakartotiniam naudojimui ir kurios vėliau pašalinamos sąvartynuose. Valstybės narės iš komunalinių atliekų, kurios ataskaitose nurodomos kaip pašalintos sąvartynuose, kiekio gali atimti produktų ar jų komponentų dalis, kurios pašalinamos vykdant taisymo operacijas siekiant parengti komunalines atliekas pakartotiniam naudojimui;
                        
                     
                           b)
                        
                        
                           į komunalinių atliekų, kurios ataskaitose nurodomos kaip pašalintos sąvartynuose, kiekį įtraukiamos medžiagos, kurios mechaniškai pašalinamos per komunalinių biologinių atliekų aerobinio ar anaerobinio apdorojimo operaciją arba po jos ir kurios vėliau šalinamos sąvartynuose;
                        
                     
                           c)
                        
                        
                           vykdant komunalinių atliekų perdirbimo operacijas susidarančios atliekos yra atliekos, susidarančios vykdant komunalinių atliekų perdirbimo operacijas po to, kai jos palieka skaičiavimo vietą, kaip nurodyta Įgyvendinimo sprendimo (ES) 2019/1004 3 ir 4 straipsniuose.
                        
                     
         
         
            3 straipsnis
            Duomenų teikimas
            
               1.   Valstybės narės duomenis ir kokybės patikros ataskaitą dėl Direktyvos 1999/31/EB 5 straipsnio 2 dalies įgyvendinimo teikia I priede nustatyta forma.
            
            
               2.   Valstybės narės duomenis ir kokybės patikros ataskaitą dėl Direktyvos 1999/31/EB 5 straipsnio 5 ir 6 dalių įgyvendinimo teikia II priede nustatyta forma.
            
            
               3.   Komisija skelbia valstybių narių pateiktus duomenis, išskyrus kai kuriuos kokybės patikros ataskaitų duomenis, jei valstybė narė pateikia pagrįstą prašymą tam tikrų duomenų neskelbti.
            
         
         
            4 straipsnis
            Panaikinimas
            Sprendimas 2000/738/EB panaikinamas.
         
         
            5 straipsnis
            Pereinamojo laikotarpio nuostata
            2016 ir 2017 ataskaitinių metų duomenys apie Direktyvos 1999/31/EB 5 straipsnio 2 dalies įgyvendinimą Komisijai pateikiami ne vėliau kaip 2019 m. gruodžio 31 d.
         
         
            6 straipsnis
            Adresatai
            Šis sprendimas skirtas valstybėms narėms.
         
         
            Priimta Briuselyje 2019 m. lapkričio 6 d.
            
               
                  Komisijos vardu
               
               Karmenu VELLA
               
                  Komisijos narys
               
            
         
         
            (1)  OL L 182, 1999 7 16, p. 1.
         
            (2)  2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinanti kai kurias direktyvas (OL L 312, 2008 11 22, p. 3).
         
            (3)  2019 m. birželio 7 d. Komisijos įgyvendinimo sprendimas (ES) 2019/1004, kuriuo pagal Europos Parlamento ir Tarybos direktyvą 2008/98/EB nustatomos duomenų apie atliekas skaičiavimo, tikrinimo ir teikimo taisyklės ir panaikinamas Komisijos įgyvendinimo sprendimas C(2012) 2384 (OL L 163, 2019 6 20, p. 66).
         
            (4)  2006 m. birželio 14 d. Europos Parlamento ir Tarybos reglamentas (EB) Nr. 1013/2006 dėl atliekų vežimo (OL L 190, 2006 7 12, p. 1).
         
            (5)  2000 m. lapkričio 17 d. Komisijos sprendimas 2000/738/EB dėl klausimyno, skirto valstybių narių ataskaitoms apie Direktyvos 1999/31/EB dėl atliekų sąvartynų įgyvendinimą (OL L 298, 2000 11 25, p. 24).
      
      
         
            I PRIEDAS
            
               3 straipsnio 1 dalyje nurodyta duomenų apie biologiškai skaidžių komunalinių atliekų šalinimą sąvartynuose teikimo forma
            
            1.   Duomenų teikimo forma
            
            
                        Biologiškai skaidžios komunalinės atliekos, susidariusios 1995 m. arba vėliausiais metais prieš 1995 m., kurių turimi standartizuoti Eurostato duomenys, arba – jei valstybės narės įstojo į ES po to, kai buvo priimta Tarybos direktyva 1999/31/EB 1, – atitinkamoje stojimo sutartyje nustatytais metais
                     
                     
                        Ataskaitiniais metais sąvartynuose pašalintos biologiškai skaidžios komunalinės atliekos
                     
                  
                        Metai
                     
                     
                        (t)
                     
                     
                        (t)
                     
                  
                         
                     
                     
                         
                     
                     
                         
                     
                  2.   Kokybės patikros ataskaitos, teikiamos su duomenimis, forma
            
            I.   Bendroji informacija
            
            
                     
                        1.
                     
                     
                        Valstybė narė:
                     
                  
                     
                        2.
                     
                     
                        Duomenis ir aprašymą teikianti organizacija:
                     
                  
                     
                        3.
                     
                     
                        Asmuo ryšiams / kontaktiniai duomenys:
                     
                  
                     
                        4.
                     
                     
                        Ataskaitiniai metai:
                     
                  
                     
                        5.
                     
                     
                        Pateikimo data / versija:
                     
                  
                     
                        6.
                     
                     
                        Nuoroda į valstybės narės paskelbtus duomenis (jei yra):
                     
                  II.   Informacija apie biologiškai skaidžių komunalinių atliekų šalinimą sąvartynuose
            
            
                     
                        1.
                     
                     
                        Duomenis renkančios organizacijos, duomenų šaltinių ir taikomų metodų aprašymas
                        
                            
                        
                     
                  
                     
                        2.
                     
                     
                        Atliekų, kurios nacionaliniu lygmeniu priskiriamos prie biologiškai skaidžių komunalinių atliekų, rūšių aprašymas
                        
                            
                        
                     
                  
                     
                        3.
                     
                     
                        Įverčių, naudojamų duomenų apie susidariusias komunalines atliekas spragoms užpildyti, aprašymas
                        
                            
                        
                     
                  
                     
                        4.
                     
                     
                        Didelių skirtumų, palyginti su ankstesnių ataskaitinių metų duomenimis, paaiškinimas
                        
                            
                        
                     
                  
                     
                        5.
                     
                     
                        Pagrindinių problemų, darančių poveikį duomenų tikslumui, aprašymas
                        
                            
                        
                     
                  
               (1)  1999 m. balandžio 26 d. Tarybos direktyva 1999/31/EB dėl atliekų sąvartynų (OL L 182, 1999 7 16, p. 1).
         
      
      
         
            II PRIEDAS
            
               3 straipsnio 2 dalyje nurodyta duomenų apie komunalines atliekas teikimo forma
            
            1.   Duomenų teikimo forma
            
            
                        Susidariusių komunalinių atliekų kiekis
                        (t)
                     
                     
                        Šalinimas sąvartynuose1
                        
                        t)
                     
                     
                        Šalinimas deginant2
                        
                        t)
                     
                     
                        Atliekų naudojimas medžiagoms gauti vykdant šalinimo deginant operacijas
                        (t)
                     
                  
                         
                     
                     
                         
                     
                     
                         
                     
                     
                         
                     
                  Siekiant apskaičiuoti, ar pasiekti 1999 m. balandžio 26 d. Tarybos direktyvos 1999/31/EB dėl atliekų sąvartynų (OL L 182, 1999 7 16, p. 1) 5 straipsnio 5 ir 6 dalyse nustatyti tikslai, komunalinių atliekų, kurios šalinamos sąvartynuose, ir komunalinių atliekų, kurioms taikomos šalinimo deginant operacijos, kad jos vėliau galėtų būti šalinamos sąvartynuose (atėmus medžiagas, kurios vėliau gaunamos iš atliekų, gautų vykdant tokias šalinimo deginant operacijas), suma dalijama iš susidariusio komunalinių atliekų kiekio.
            2.   Kokybės patikros ataskaitos, teikiamos su duomenimis, forma
            
            I.   Bendroji informacija
            
            
                     
                        1.
                     
                     
                        Valstybė narė:
                     
                  
                     
                        2.
                     
                     
                        Duomenis ir aprašymą teikianti organizacija:
                     
                  
                     
                        3.
                     
                     
                        Asmuo ryšiams / kontaktiniai duomenys:
                     
                  
                     
                        4.
                     
                     
                        Ataskaitiniai metai:
                     
                  
                     
                        5.
                     
                     
                        Pateikimo data / versija:
                     
                  
                     
                        6.
                     
                     
                        Nuoroda į valstybės narės paskelbtus duomenis (jei yra):
                     
                  II.   Informacija apie komunalinių atliekų šalinimą sąvartynuose
            
            
                     
                        1.
                     
                     
                        Duomenis renkančių subjektų aprašymas
                        
                                    Institucijos pavadinimas
                                 
                                 
                                    Pagrindinių pareigų aprašymas
                                 
                              
                                    
                                       Jei reikia, įterpkite daugiau eilučių.
                                    
                                 
                              
                  
                     
                        2.
                     
                     
                        Naudojamų metodų aprašymas
                     
                  
                     
                        2.1.
                     
                     
                        Bendras duomenų apie komunalinių atliekų šalinimą sąvartynuose rinkimo aprašymas, be kita ko, nurodant duomenų šaltinius (administraciniai duomenys, tyrimai, elektroninis registras, iš atliekų tvarkymo subjektų gauti duomenys, iš savivaldybių gauti duomenys)
                        
                            
                        
                     
                  
                     
                        2.2.
                     
                     
                        Naudojamo metodo, pagal kurį įtraukiamos atliekos, kurios gaunamos vykdant apdorojimo operacijas prieš komunalines atliekas perdirbant ar kitaip panaudojant ir kurios vėliau pašalinamos sąvartynuose, aprašymas
                        
                            
                        
                     
                  
                     
                        2.2.1.
                     
                     
                        Principo, kuriuo vadovaujamasi siekiant užtikrinti apdorojamų komunalinių atliekų atsekamumą, be kita ko, naudojant su susidariusiomis komunalinėmis atliekomis susijusius kodus (kaip antai nurodytus 2000 m. gegužės 3 d. Komisijos sprendime 2000/532/EB, keičiančiame Sprendimą 94/3/EB, nustatantį atliekų sąrašą pagal Tarybos direktyvos 75/442/EEB dėl atliekų 1 straipsnio a dalį, ir Tarybos sprendimą 94/904/EB, nustatantį pavojingų atliekų sąrašą pagal Tarybos direktyvos 91/689/EEB dėl pavojingų medžiagų 1 straipsnio 4 dalį (OL L 226, 2000 9 6, p. 3), nustatyto atliekų sąrašo 20 skyriuje) ir su atliekomis iš atliekų apdorojimo įrenginių susijusius kodus (kaip antai nurodytus tame sprendime nustatyto atliekų sąrašo 19 skyriuje), aprašymas
                        
                            
                        
                     
                  
                     
                        2.3.
                     
                     
                        Principo, kuriuo vadovaujamasi įtraukiant atliekas, kurios gaunamos vykdant apdorojimo operacijas prieš komunalines atliekas perdirbant ar kitaip panaudojant ir kurios vėliau pašalinamos sąvartynuose už valstybės narės ribų, aprašymas
                        
                            
                        
                     
                  
                     
                        2.4.
                     
                     
                        Duomenų apie komunalines atliekas, patenkančias į šalinimo deginant operacijas, kad vėliau būtų šalinamos sąvartynuose, rinkimo – įskaitant metodą, naudojamą apskaičiuoti komunalinių atliekų kilmės medžiagoms, kurios gaunamos iš atliekų, gautų vykdant šalinimo deginant operacijas, – aprašymas
                        
                            
                        
                     
                  
                     
                        2.5.
                     
                     
                        Įverčių, naudojamų duomenų apie sąvartynuose pašalintas komunalines atliekas spragoms užpildyti, aprašymas
                        
                            
                        
                     
                  
                     
                        2.6.
                     
                     
                        Skirtumai, palyginti su ankstesnių ataskaitinių metų duomenimis
                        Reikšmingi metodiniai einamaisiais ataskaitiniais metais taikomo skaičiavimo metodo pakeitimai, jei jų yra (visų pirma nurodykite retrospektyviai atliktus pataisymus, jų pobūdį ir ar tam tikrų metų duomenys turi būti atskirti duomenų eilučių segmentų skirtuku)
                        
                            
                        
                        Jei komunalinių atliekų, kurios šalinamos sąvartynuose arba kurioms taikomos šalinimo deginant operacijos, kad jos vėliau būtų pašalintos sąvartynuose, duomenys daugiau nei 10 % skiriasi nuo ankstesniais ataskaitiniais metais pateiktų duomenų, – išsamus kiekio (tonomis) skirtumo priežasčių paaiškinimas
                        
                            
                        
                     
                  
                     
                        3.
                     
                     
                        Duomenų tikslumas
                     
                  
                     
                        3.1.
                     
                     
                        Pagrindinių problemų, darančių poveikį duomenų apie komunalinių atliekų šalinimą sąvartynuose tikslumui, aprašymas
                        
                            
                        
                     
                  
                     
                        3.2.
                     
                     
                        Tyrimų, skirtų duomenims apie komunalinių atliekų šalinimą sąvartynuose surinkti, aprėpties ir patikimumo aprašymas
                        
                            
                        
                     
                  
                     
                        4.
                     
                     
                        Konfidencialumas
                        Jei prašoma neskelbti tam tikrų šios ataskaitos dalių, tokio prašymo pagrindimas.
                        
                            
                        
                     
                  
                     
                        5.
                     
                     
                        Pagrindinės nacionalinės interneto svetainės, informaciniai dokumentai ir publikacijos
                        
                            
                        
                     
                  
               (1)  Į šią skiltį neįtraukiamos atliekos, kurios patenka į šalinimo deginant operacijas, kad vėliau būtų šalinamos sąvartynuose.
            
               (2)  Šalinimo deginant operacijos – operacijos, vykdomos įrenginiuose, kurie 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas (OL L 312, 2008 11 22, p. 3) I priede priskiriami prie D10 kategorijos.